**KLASA: 112-01/20-01/12**

**URBROJ: 2182/01-20/01-05**

Knin, 31. prosinca 2020. godine

 Na temelju odredbi Pravilnika o zapošljavanja, KLASA: 003-05/19-01/2 URBROJ: 2182/01-19/05-01, a sukladno Odluci o imenovanju Povjerenstva za zapošljavanje u školskoj 2020./2021. godini, KLASA: 602-01/20-01/34 URBROJ: 2182/01-20/01-01, vezano za raspisani natječaj za zasnivanje radnog odnosa, KLASA: 112-01/20-01/12 URBROJ: 2182/01-20/01-03 od 18. prosinca 2020. godine, na prijedlog ravnateljice Marije Stojanović, Povjerenstvo za zapošljavanje donosi

**ODLUKU**

 **o načinu provedbe vrednovanja kandidata kroz intervju,**

**vremenu i mjestu održavanja vrednovanja te listi kandidata**

**Opća pravila testiranja**

 Sukladno odredbama Pravilnika o zapošljavanju, obavit će se vrednovanje kandidata kroz intervju.

 Procjena se sastoji od **usmenog testiranja**, odnosno razgovora (intervjua) kandidata s Povjerenstvom (u daljnjem tekstu – testiranje).

 Kandidati su obvezni pristupiti testiranju sa Povjerenstvom.

 Ako kandidat ne pristupi testiranju, smatra se da je povukao prijavu na natječaj.

 Kandidati su dužni imati sa sobom odgovarajuću identifikacijsku ispravu (osobna iskaznica, putovnica, vozačka dozvola) na temelju koje se prije testiranja utvrđuje identitet kandidata/kinje.

 Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

 Nakon utvrđivanja identiteta kandidatima Povjerenstvo će započeti sa testiranjem kandidata.

1. **Usmeno testiranje kandidata (intervju)**

 Na razgovor s Povjerenstvom pozivaju se kandidati koji su ostvarili pravo na pristup intervjuu, odnosno kandidati koji su pravodobno dostavili potpunu prijavu sa svim prilozima odnosno ispravama i ispunjavaju potrebne uvjete natječaja.

 Testiranje i vrednovanje kandidata za radno mjesto **spremačice,** sukladno odredbama Pravilnika o zapošljavanju koji je objavljen u rubrici **pravni akti** (<http://www.os-domovinske-zahvalnosti-kn.skole.hr/upload/os-domovinske-zahvalnosti-kn/images/static3/1918/File/Pravilnik%20o%20zapo%C5%A1ljavanju.PDF>), obavljat će se na način da će Povjerenstvo vrednovati kandidate bodovima, i to prema sljedećim kriterijima, kako slijedi:

1. **SOCIJALNI STATUS**
* **roditelj, posvojitelj ili staratelj s jednim maloljetnim djetetom** - **1 BOD**

 (po ovom kriteriju može se ostvariti maksimalno 1 bod, bez obzira na broj maloljetne djece)

 **DOKAZ** – rodni list ili drugi valjani dokument s kojim kandidat ostvaruje pravo po ovom kriteriju

* **roditelj, posvojitelj ili staratelj djeteta s teškoćama u razvoju** - **1 BOD**

 (po ovom kriteriju može se ostvariti maksimalno 1 bod, bez obzira na broj djece s teškoćama u razvoju)

 **DOKAZ** – rodni list djeteta i rješenje, potvrda ili druga isprava o utvrđenim teškoćama u razvoju

* ***NAPOMENA*** *- Kandidati su* ***dužni*** *ponijeti sa sobom na testiranje odgovarajuću ispravu iz točke 1., podtočke a), odnosno dokaz po kojem ostvaruju pravo na bodovanje po kriteriju „SOCIJALNI STATUS“*
1. **PRETHODNO ISKUSTVO**

Bodovanje će se vršiti prema prethodnom radnom iskustvo isključivo u osnovnoškolskim ili srednjoškolskim ustanovama.

(Povjerenstvo će svaki radni odnos u osnovnoškolskim ili srednjoškolskim ustanovama, koji je do dana objave ovog natječaja evidentiran u priloženoj potvrdi o stažu Hrvatskog zavoda za mirovinsko osiguranje, vrednovati - **1 BOD**)

1. **MOTIVACIJA**

 Svi članovi Povjerenstva imaju pravo postavljati do **tri (3)** pitanja koja se tiču općenitog opisa poslova radnog mjesta **spremačice**, pri čemu svaki član Povjerenstva svako postavljeno pitanje može vrednovati **BODOVIMA od 1 do 5**.

 Usmeno testiranje u kategoriji **„MOTIVACIJA“** provodit će se **isključivo** pitanjima koja se tiču radnog mjesta **spremačice**.

 **Izvori za pripremanje kandidata za usmeno testiranje: NEMA**

 Kandidati koji budu pozvani na testiranje ne moraju se dodatno pripremati iz stručnih ili sličnih literatura, nego će na pitanja Povjerenstva odgovarati sukladno stečenom znanju i dosadašnjem iskustvu koja se tiču obavljanja poslova na radnom mjestu **spremačice**.

1. **Utvrđivanje rezultata i izvješćivanje kandidata o rezultatima natječaja**

 Nakon utvrđivanja rezultata testiranja prema točki 1. ove Odluke, Povjerenstvo utvrđuje **rang listu kandidata** koju isti dan dostavlja ravnateljici Škole.

 Na temelju dostavljene rang liste kandidata ravnateljica dalje odlučuje o kandidatu za kojeg će zatražiti prethodnu suglasnost Školskog odbora za zasnivanje radnog odnosa.

 Odluku donosi ravnateljica između tri najbolje rangirana kandidata prema broju bodova.

 Ako dva ili više kandidata ostvare jednak broj bodova ravnateljica može odlučiti između svih kandidata koji imaju tri najbolje bodovana rezultata.

 O rezultatima natječaja kandidati će biti obaviješteni u skladu s odredbama Pravilnika o zapošljavanju.

1. **Vrijeme i mjesto održavanja testiranja te lista kandidata koji se pozivaju na testiranje**

 Testiranja kandidata po raspisanom natječaju za radno mjesto **spremačice**, objavljenog 18. prosinca 2020. godine na mrežnoj stranici i oglasnoj ploči Hrvatskog zavoda za zapošljavanje i mrežnoj stranici Osnovne škole Domovinske zahvalnosti, u rubrici pod nazivom „NATJEČAJI“, održat će se dana **05. siječnja 2021. godine, s početkom u 09:00 sati**  u prostorima Osnovne škole Domovinske zahvalnosti, Josipa Jovića 2, Knin, i to prema sljedećem rasporedu, kako slijedi:

- **09:00 sati**  - Dolazak i utvrđivanje identiteta i provjera popisa kandidata

- **09:10 sati - Usmeno testiranje kandidata** prema redu zaprimanja prijava na natječaj

 Na testiranje, koje će biti održano **05 siječnja 2021. godine, s početkom u 09:00 sati,** se pozivaju sljedeći kandidati:

**SPREMAČICA, puno radno vrijeme (40 sati tjedno), neodređeno**

|  |  |
| --- | --- |
| **REDNI BROJ** | **IME I PREZIME KANDIDATA (inicijali)** |
| 1. | **N.M.** |
| 2. | **J.J.** |
| 3. | **J.M.** |
| 4. | **I.M.** |
| 5. | **LJ.K.M.** |
| 6. | **K.P.** |
| 7. | **M.LJ.** |

**KANDIDATI KOJI NISU PRILOŽILI POTPUNU DOKUMENTACIJU I NE SUDJELUJU U TESTIRANJU**

|  |  |
| --- | --- |
| **REDNI BROJ** | **IME I PREZIME KANDIDATA (inicijali)** |
| 1. | **LJ.Š.** |
| 2. | **Z.B.** |
| 3. | **N.T.** |
| 4. | **D.M.** |

Povjerenstvo za zapošljavanje

Dostaviti:

* Web stranica Škole - kategorija „Natječaji“
* Pismohrana